**NORAKSTS**

*1.pielikums*

 *Mārupes novada pašvaldības domes*

*2024.gada 31.janvāra lēmumam Nr.34*

*(sēdes protokols Nr.3)*

**Vienošanās Nr.1**

**par grozījumiem 2013.gada 9.jūlija Administratīvajā līgumā**

**par nekustamā īpašuma “Starptautiskā lidosta “Rīga”” teritorijas austrumu daļas detālplānojuma īstenošanas kārtību**

*(saskaņots projekts)*

Mārupē,

*Līguma parakstīšanas datums ir pēdējā*

 *pievienotā droša elektroniskā paraksta un*

*tā laika zīmoga pievienošanas datums*

**Mārupes novada pašvaldība**, reģistrācijas Nr. 90000012827, juridiskā adrese: Daugavas iela 29, Mārupe, Mārupes novads, LV-2167 (turpmāk – **Pašvaldība),** kuru saskaņā ar Mārupes novada pašvaldības nolikumu pārstāv tās izpilddirektora vietniece attīstības un vides jautājumos Ilze Krēmere, no vienas puses, un

nekustamā īpašuma “Starptautiskā lidosta "Rīga"”, "Lidosta "Rīga" 10/1", Lidosta "Rīga", Mārupes pagasts, Mārupes novads, kadastra Nr.80760020007, īpašnieks **Valsts akciju sabiedrība „STARPTAUTISKĀ LIDOSTA “RĪGA””**, reģistrācijas Nr.40003028055, tās valdes priekšsēdētājas L.O. un valdes locekļa A.S.personā, kuri rīkojas uz valdes pilnvarojuma pamata (valdes 2022.gada 12.septembra lēmums Nr.1, protokols Nr.56), (turpmāk – **Detālplānojuma īstenotājs)**, no otras puses,

turpmāk visi kopā - Līdzēji,

pamatojoties uz Valsts pārvaldes iekārtas likuma 80.panta pirmās daļas 2.punktu, Teritorijas attīstības plānošanas likuma 31.panta pirmo un otro daļu, un 2013.gada 9.jūlija Administratīvā līguma par nekustamā īpašuma “Starptautiskā lidosta “Rīga”” teritorijas austrumu daļas detālplānojuma īstenošanas kārtību (turpmāk – Līgums) 4.2.punktu, un

ņemot vērā Mārupes novada pašvaldības domes 2024.gada 31.janvāra lēmumu Nr.34 “Par nekustamā īpašuma “Starptautiskā lidosta “Rīga”” teritorijas austrumu daļas detālplānojuma grozījumu (turpmāk – Detālplānojuma grozījumi) apstiprināšanu”,

vienojas par sekojošiem grozījumiem nekustamā īpašuma “Starptautiskā lidosta “Rīga”” teritorijas austrumu daļas detālplānojuma (turpmāk – Detālplānojums) realizācijas kārtībā:

1. Izteikt Līguma 1.1.apakšpunktu šādā redakcijā:

“1.1. Līdzēji vienojas par Detālplānojuma īstenošanas kārtību, kā arī par prasībām attiecībā uz Detālplānojuma teritorijas un publiskās infrastruktūras apsaimniekošanu, izbūves kārtām un to secību, tai skaitā ievērojot ar Detālplānojuma grozījumiem noteiktās prasības apbūvei un tās realizācijas kārtībai grozījumu teritorijā;”.

1. Svītrot Līguma 2.1.1.apakšpunktu.
2. Izteikt Līguma 2.1.3.apakšpunktu šādā redakcijā:

“2.1.3. īstenot Detālplānojumu saskaņā ar Detālplānojuma un tā grozījumu teritorijas izmantošanas un apbūves noteikumiem un grafisko daļu atbilstoši Detālplānojuma funkcionālā zonējuma konsolidētajai redakcijai.”.

1. Izteikt Līguma 2.2.1.apakšpunktu šādā redakcijā:

“2.2.1. veikt Detālplānojuma teritorijā zemes vienību apvienošanu, sadali vai robežu pārkārtošanu normatīvajos aktos noteiktajā kārtībā.”.

1. Izteikt Līguma 2.3.2.apakšpunktu šādā redakcijā:

“2.3.2. izstrādājot jaunu teritorijas plānojumu, iekļaut tajā Detālplānojumā paredzētos risinājumus un teritorijas izmantošanas un apbūves noteikumus, ja uz jauna teritorijas plānojuma izstrādes brīdi ir tikusi uzsākta Detālplānojuma īstenošana saskaņā ar šī Līguma noteikumiem, ciktāl Teritorijas plānojuma izstrādes procesā nav saskaņotas paredzētās izmantošanas un infrastruktūras risinājumu izmaiņas. Pēc saskaņoto risinājumu integrēšanas jaunajā teritorijas plānojumā, nepieciešamības gadījumā lemt par Detālplānojuma atzīšanu par spēku zaudējušu;”.

1. Papildināt Līgumu ar 2.5. un 2.6.apakšpunktu šādā redakcijā:

“2.5. Detālplānojuma un Detālplānojuma grozījumu īstenošanas procesā Līdzējiem ir saistoši nacionālo interešu objektu izbūves ietvaros saskaņoto būvprojektu risinājumi;

2.6. Detālplānojuma teritorijas un publiskas infrastruktūras apsaimniekošanu nodrošina tās īpašnieks.”.

1. Papildināt Līgumu ar 3.2.apakšpunktu šādā redakcijā:

“3.2. Līgums nekavējoties zaudē spēku, ja Detālplānojums tiek atcelts vai atzīts par spēku zaudējušu.”.

Vienošanās stājas spēkā no tās abpusējas parakstīšanas brīža.

Vienošanās ir izstrādāta un noformēta uz 2 (divām) lapaspusēm un parakstīta elektroniski.

Vienošanās ir Līguma neatņemama sastāvdaļa.

**Līdzēji**

|  |  |
| --- | --- |
| **Pašvaldība**:**Mārupes novada pašvaldība** reģistrācijas Nr. 90000012827, juridiskā adrese: Daugavas iela 29, Mārupe, Mārupes novads, LV-2167 (paraksts\*)\_\_\_\_\_\_\_\_\_\_\_\_\_\_\_\_Izpilddirektora vietniece attīstības un vides jautājumos Ilze Krēmere | **Detālplānojuma īstenotājs:** VAS „Starptautiskā lidosta ”Rīga””Reģ. Nr. 40003028055PVN reģ. Nr. LV40003028055Juridiskā adrese: “Lidosta “Rīga” 10/1”, Lidosta “Rīga”, Mārupes pag., Mārupes nov., LV-1053(paraksts\*)\_\_\_\_\_\_\_\_\_\_\_\_\_\_\_\_Valdes priekšsēdētāja L. O.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (paraksts\*)\_\_\_\_\_\_\_\_\_\_\_\_\_\_\_\_Valdes loceklis A. S. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |

**NORAKSTS PAREIZS**

S.Sprudzāne

Mārupes novada pašvaldības

Centrālās pārvaldes

Personāla un dokumentu pārvaldības nodaļas

domes sekretāre

Mārupē 12.02.2024.

**DOKUMENTS PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU**